একইসময়ে দুই কর্মসূচি ঘিরে ফের উত্তেজনার পারদ চড়ছে যাদবপুরে। বিশ্ববিদ্যালয়ে ছবি প্রদর্শন কাণ্ডের প্রতিবাদে পাল্টা মিছিলের ডাক দিয়েছে ABVP। গোলপার্ক থেকে ৮B পর্যন্ত মিছিল করবে  তারা। কাল একইসময়ে আবার ইংরেজি বিভাগের স্নাতকোত্তর স্তরের প্রবেশিকা পরীক্ষা।
 কলকাতা : একইসময়ে দুই কর্মসূচি ঘিরে ফের উত্তেজনার পারদ চড়ছে যাদবপুরে। বিশ্ববিদ্যালয়ে ছবি প্রদর্শন কাণ্ডের প্রতিবাদে পাল্টা মিছিলের ডাক দিয়েছে ABVP। গোলপার্ক থেকে ৮B পর্যন্ত মিছিল করবে  তারা। কাল একইসময়ে আবার ইংরেজি বিভাগের স্নাতকোত্তর স্তরের প্রবেশিকা পরীক্ষা। পৌনে দু ঘণ্টার একটি ছবি। আর তা ঘিরেই দুদিন ধরে উত্তাল যাদবপুর বিশ্ববিদ্যালয়। যুযুধান ABVP ও বিশ্ববিদ্যালয়ের ছাত্রছাত্রীরা। শনিবার বিশ্ববিদ্যালয়ের সামনে প্রতিবাদ মিছিল করেন ছাত্রছাত্রীরা। এবার পাল্টা মিছিলে ABVP সমর্থকরা। সোমবার বিকেল ৪টেয় গোলপার্ক থেকে ৮B পর্যন্ত মিছিল করবে ABVP। ABVP -র আবেদন, শুভবুদ্ধিসম্পন্ন সব মানুষ মিছিলে যোগ দিন। মিছিল ঘিরে ফের গোলমালের আশঙ্কা দানা বাঁধছে বিশ্ববিদ্যালয় চত্বরে। সোমবার ইংরেজি স্নাতকোত্তর স্তরের প্রবেশিকা পরীক্ষা। দুপুর আড়াইটে থেকে ৫টা পর্যন্ত পরীক্ষায় বসবেন প্রায় হাজারখানেক পরীক্ষার্থী। ওই সময়ে চার নং গেটের কাছে দিয়েই ABVP -র মিছিল যাবে। সবমিলিয়ে যা চিন্তা বাড়াচ্ছে বিশ্ববিদ্যালয় কর্তৃপক্ষের।